CELEX: 22014D0192
Language: sk
Date: 2014-09-25 00:00:00
Title: Rozhodnutie Spoločného výboru EHP č. 192/2014 z 25. septembra 2014, ktorým sa mení príloha XI (Elektronická komunikácia, audiovizuálne služby a informačná spoločnosť) a protokol 37 (obsahujúci zoznam podľa článku 101) k Dohode o EHP [2015/1260]

30.7.2015   
            
            
               SK
            
            
               Úradný vestník Európskej únie
            
            
               L 202/44
            
         ROZHODNUTIE SPOLOČNÉHO VÝBORU EHP
   č. 192/2014
   z 25. septembra 2014,
   ktorým sa mení príloha XI (Elektronická komunikácia, audiovizuálne služby a informačná spoločnosť) a protokol 37 (obsahujúci zoznam podľa článku 101) k Dohode o EHP [2015/1260]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 98 a 101,
   keďže:
   
               (1)
            
            
               Rozhodnutie Komisie C(2014) 462 z 3. februára 2014 o ustanovení skupiny európskych regulačných orgánov pre audiovizuálne mediálne služby sa má začleniť do Dohody o EHP.
            
         
               (2)
            
            
               V záujme riadneho fungovania Dohody o EHP je potrebné rozšíriť protokol 37 k Dohode o EHP tak, aby zahŕňal skupinu európskych regulačných orgánov pre audiovizuálne mediálne služby zriadenú rozhodnutím Komisie C(2014) 462, a zmeniť prílohu XI s cieľom vymedziť postup uplatňujúci sa na zapojenie sa do tejto skupiny.
            
         
               (3)
            
            
               Príloha XI a protokol 37 k Dohode o EHP by sa preto mali zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Za bod 5q (smernica Európskeho parlamentu a Rady 98/84/ES) prílohy XI k Dohode o EHP sa vkladá tento bod:
   
      
                  „5r.
               
               
                  
                     C(2014) 462: rozhodnutie Komisie C(2014) 462 z 3. februára 2014 o ustanovení skupiny európskych regulačných orgánov pre audiovizuálne mediálne služby.
                  Ustanovenia rozhodnutia sa na účely tejto dohody vykladajú s touto úpravou:
                  V článku 4 ods. 1 sa za slovo ‚Komisia‘ vkladajú slová ‚a zástupca Dozorného úradu EZVO‘.
                  Podrobné podmienky zapojenia sa štátov EZVO v súlade s článkom 101 dohody:
                  Štáty EZVO sa zúčastňujú v plnom rozsahu, avšak bez hlasovacieho práva, na práci skupiny európskych regulačných orgánov pre audiovizuálne mediálne služby.“
               
            
   Článok 2
   Za bod 38 protokolu 37 k Dohode o EHP sa vkladá tento bod:
   
      
                  „39.
               
               
                  Skupina európskych regulačných orgánov pre audiovizuálne mediálne služby [rozhodnutie Komisie C(2014) 462 z 3. februára 2014 o ustanovení skupiny európskych regulačných orgánov pre audiovizuálne mediálne služby].“
               
            
   Článok 3
   Znenie rozhodnutia Komisie C(2014) 462 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (1).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ústavné požiadavky neboli oznámené.